G. Para tank'snamaktayalinan xa tipakátsi titsuntin liyat xakatalakatsu putapak'sinin lak'tsu pulatamat putunu chu xlá jaé xa lipulatamatni chu Xlikilhpulakni Pulatamatni nak xlikaxtlawat chu natlaway xa taskujut nak titsun pulata man xa tapalhkawalinin xla Xkilhpulakni Pulátamatni, la xwan likatsin 115, litapitsin VI xla ja'e limapakg'sin, nak taskujut xla xlatamayachan tachixkuwin; maktakalhaw xa lilatamat kakilhtamaku; kakxilhiwiw xlakata ni nasputkan, chu kamalhúwawi tu lay nakkakilhtamakú, putlawanin, chuchut nemà tlan kgotáw xa ixputsalá putlun, laksakgan kuchukan la na tlawakan nemà xa palhma nemà palha chu makgtakgalha xalákatank'swi xa kakapulhuwa, chu chatunu xmapaksinanin matlánikan, na tatsokg'nan xmatlanit xtum tapuwan xlakata xmalakatsukunan xalitalhkáyan xpuitat aná niku napaktanukgoyan chuna tanú la wi xa tatsokg'ni litapakg'sin.
Xla xalitalhkayan tlan natalakaxtlawakan xa likanajlananin xakxtum tiku napaktanukgoyan. Nak xla maklakaskinit nemà xkamalákatsukun tlan naliakxilhkan chu naputsakan xa nikunla na tlawakay, nalakstuka chu tuku natlaway.|Nak xa litalhkayan wiliníkan:|a) Xla lichipaxni pala na tlawakan likxtumkan nak xpulaknikan xla litalhkayan, xtumtapuwan nemà napastakay nak titsuntiyat chu naliskuja la xla natlaway chu naliakaxtlawakan xa tatlawkan, nalimastakgoyan xa limakxtukut taskujut nak xla xtamakamastat taskujut la xwan nak xlitipatum putaktum tatsokgne xla ja'e tatsotegne.|b) Xla lichipaxni pala tawilayá, chu naskuja xalimaktayalin xa ti napaktanu xla xalitalhkayan, xla taskujkan xa tu lakchany niku talakaskinkan, nachuna xla pala namastakgoyan lixtum xa maklakaskinkan; xa litachixkuwin chu xa tumin nemà xtalakaskin xlakata tlan nataxtu usu na tlawakan taskujut; chu|c) Xa makapitsin xalitakalhkayawantatsokg'ni nemà pala natakaxtlawa xalimakxtumkan chu xtum nakaxtlawa xla limastakat kan xa putum kachikinin, tlan namastakgoyan limastukut chu na tlawa taskujut nemà xa kalakapastaka tiku xtum skuja nak xalitalhkayan.